**PÁLYÁZATI FELHÍVÁS**

**Szociális Lakhatási Technikai Segítségnyújtás**

**Budapest Főváros VIII. kerület Józsefvárosi Önkormányzat,**

mint Közvetítő Szervezet pályázatot hirdet

**a Budapest-Józsefváros, Magdolna Negyed Program III.**

**(asz: KMOP-5.1.1./B-12-k-2012-0001)**

című városrehabilitációs projekt keretében elkülönített

Programalap felhasználásával megvalósuló

mini-projektek támogatására.

1. **A pályázat célja**

A Józsefvárosi Családsegítő és Gyermekjóléti Központ (a továbbiakban: JCsGyK), mint projekt megvalósító szervezet által irányított, a „Budapest-Józsefváros, Magdolna Negyed Program III.” (a továbbiakban: MNPIII) „T4/3 Családfejlesztési szolgáltatás” projekt kiegészítéseként a rászoruló családok által bérelt önkormányzati tulajdonban lévő bérlakások korszerűsítésében való közreműködés (motivációs csomagok III.).

A Családfejlesztési szolgáltatás 6-12 hónapos komplex, vállalásokra alapuló, családközpontú mobilitási projekt, melynek célja a család belső kohéziójának erősítése és a családtagok társadalmi kompetenciáinak egyénre szabott továbbfejlesztése. A projektben résztvevő, együttműködő családok több úgynevezett motivációs csomagban részesülnek.

Jelen felhívás a harmadik, és egyben legnagyobb motivációs csomag biztosítására irányul, ahol a rászoruló családok életének, életkörülményeinek, életesélyeinek tartós javítása keretében a lakhatással összefüggő problémák enyhítése érdekében a család részvételével zajló lakáskorszerűsítési munkák lebonyolítására kerül sor a Pályázó aktív/vezető közreműködésével.

A pályázat keretében a Közvetítő Szervezet **2 civil szervezetet** kíván megbízni a mini-projektek végrehajtásával, **12-12 család lakáskorszerűsítési munkáinak segítésére** irányuló motivációs csomagok felhasználásának biztosítására. A családok támogatásáról a Közvetítő Szervezet a pályázat végrehajtásának megkezdése előtt dönt.

1. **A pályázók köre**

**Nonprofit jelleggel működő szervezetek**, akik a település lakosságával kapcsolatban vannak, illetve a településen bármilyen módon jelen vannak, továbbá azok a nonprofit szervezetek, akik a helyszínen a korábbiakban már konkrét akciókat végrehajtottak.

Az alábbi szervezetek pályázhatnak:

* + Nonprofit szervezetek (egyesület, alapítvány, közalapítvány, köztestület) – amelyek konzorciumi partnerként nem vesznek részt a városrehabilitációs projektben;
	+ Nonprofit gazdasági társaságok – amelyek konzorciumi partnerként nem vesznek részt a városrehabilitációs projektben;
	+ Nonprofit jelleggel működő, közszolgáltatást megvalósító intézmények, amelyek a településen az érintett célcsoport lakosságával közvetlen, napi kapcsolatban vannak;
* Szociális szövetkezetek – amelyek konzorciumi partnerként nem vesznek részt a városrehabilitációs projektben.

Nem nyújthatnak be pályázatot az 1989. évi XXXIII. törvény „a pártok működéséről és gazdálkodásáról” szóló törvény hatálya alá tartozó szervezetek.

1. **Támogatható tevékenységek**

A pályázati kiírás keretében az MNPIII „T4/3 Családfejlesztési szolgáltatás” projekt kliensei számára lakhatási technikai segítségnyújtás motivációs csomagok felhasználását támogató civil szervezetek bevonása valósul meg.

A Családfejlesztési szolgáltatás keretében 2015. év május végéig összesen 56 család gondozása valósul meg. Jelen felhívás az első 24 család lakáskorszerűsítési munkálatainak technikai segítésére irányul.

A lakáskörülmények javítását célzó motivációs csomag elsősorban „önkéntesbarát” lakásfelújítási tevékenységeket (mini-projekteket) tartalmaz, amelyek a bérlakásokban élők lakáskomfortosságának javítását célozzák (pl. nyílászárók cseréje vagy javítása, utólagos szigetelése; helyiségek festése; hideg vagy melegburkolat javítása vagy cseréje; fürdőszoba kialakítása vagy a szabálytalan kialakítás szabályossá tétele; stb.).

A családfejlesztési szolgáltatás klienseinek juttatott lakáskorszerűsítést tartalmazó motivációs csomagok értéke 400 ezer forint + Áfa / család, azaz összesen bruttó 508 ezer forint családonként. A motivációs csomagok tartalmazzák a lakáskorszerűsítéshez szükséges anyag- és eszközszükséglet költségeit. Ezeket a tételeket keretszerződéses beszállítón keresztül a Közvetítő Szervezet biztosítja a család, illetve a korszerűsítést segítő civil szervezet számára.

Jelen pályázati kiírás keretében két olyan nonprofit szervezet bevonása valósul meg, amelyek 12-12 család esetében – a lakhatási technikai segítségnyújtás keretében az alábbi feladatokat kell, hogy ellássák:

1. műszaki-szakmai koordináció – a felújítás végleges tartalmának meghatározásában való közreműködés, az anyag- és eszközmegrendelés véglegesítésében való együttműködés, valamint a munkaszervezési feladatok ellátása;
2. műszaki vezetői, feladatok – a lakáskorszerűsítési munka műszaki irányítása, a felújítás lebonyolítása;
3. önkéntesek toborzása, szervezése,
4. együttműködés a közösségépítő feladatok végrehajtásában.

Nyertes pályázat esetén a teljesítés megkezdése előtt a nonprofit szervezet a Kisfalu Józsefvárosi Vagyongazdálkodó Kft-vel, a JCsGyK-val, valamint a családokkal négyoldalú együttműködési megállapodást köt.

A pályázó szervezetek két, 12-12 családban elvégzendő lakáskorszerűsítési munkálatokkal kapcsolatos segítségnyújtásra pályázhatnak, összesen legfeljebb 3 millió forint támogatásért. A tervezett lakáskorszerűsítési tevékenységek bemutatását a 8. sz. melléklet tartalmazza.

Elszámolható költségek: kizárólag a mini-projekt sikeres végrehajtásához / megvalósításához közvetlenül kapcsolódó kommunikációs költségek, bér és bérjárulék költségek, eszközbérlések, valamint szolgáltatások számolhatók el (az útmutatóban részletezettek szerint).

A „mini-projekt”-ek megvalósításának kezdő és záró időpontja, figyelembe véve, hogy a projekt megvalósításának időpontja nem lehet korábbi, mint a pályázat benyújtását követő 45. naptári nap.

|  |  |  |  |
| --- | --- | --- | --- |
| **Pályázati kiírás kódszáma** | **A jelentkezési lapok benyújtásának várható határideje** | **A „mini-projekt” megvalósításának kezdő időpontja legkorábban** | **A „mini-projekt” megvalósításának záró időpontja legkésőbb** |
| MNP-III-PA/06/3 | 2014. május 31. | 2014. május 2.  | 2014. szeptember 30. |

**A rendelkezésre álló keret:** 6.000.000 Ft.

**Támogatás formája:** vissza nem térítendő támogatás.

**Támogatási intenzitás**: 100 %

**Támogatás összege:** minimum 1.500.000 -maximum 3.000.000 Ft

**A pályázat benyújtásának határideje**:

MNP-III–PA/06/3: 2014. március hó 31. naptól 2014. május hó 31. napig

1. **Pályázat benyújtása**

A részletes „mini-projekt” pályázati útmutató letölthető a [www.jozsefvaros.hu](http://www.jozsefvaros.hu) weboldalról.

A pályázatok magyar nyelven, kizárólag a jelentkezési lap kitöltésével nyújthatók be. Kézzel írott pályázatok feldolgozására nincs lehetőség.

A pályázatot 2 példányban (egy eredeti és egy elektronikus példányban (CD/DVD lemezen), zárt csomagolásban, kizárólag személyesen az alábbi címen kell benyújtani:

**Budapest Főváros VIII. kerület Józsefvárosi Polgármesteri Hivatal**

**Polgármesteri Kabinet 309. irodája**

**1082 Budapest, Baross utca 63-67.**

A pályázatok csomagolásán fel kell tüntetni a pályázati felhívás pontos címét: „**MNP-III-PA/06/3 Szociális Lakhatási Technikai Segítségnyújtás”**

A jelentkezési lapok benyújtása: 2014. május 31-ig.

Benyújtásnak az az időpont minősül, amikor a személyes átadás-átvétel megtörtént. A Közvetítő Szervezet kötelezettsége biztosítani, hogy az átadás-átvétel során az átvételi dokumentáció minden példányán szerepeljen az átvétel időpontja az év, hónap, nap, óra, perc megjelölésével.

A benyújtási határidő előtt a pályázók kérdéseiket a 06-459-2574-es telefonszámon vagy a szepp@jozsefvaros.hu e-mail címen tehetik fel.

**5. A pályázathoz benyújtandó dokumentumok**

1. Jelentkezési lap
2. Aláírási címpéldánya vagy aláírás-minta
3. Létesítő okirat másolata
4. Referenciaigazolás
5. Szakmai alkalmasság igazolása
6. Költségvetést alátámasztó dokumentumok (a szakmai tartalom bemutatásával):
	1. Árajánlatok;
	2. költségbecslések

A pályázati felhívás mellékleteként a pályázók rendelkezésére bocsátandó dokumentumok:

1. sz. melléklet: Pályázati útmutató

2. sz. melléklet: Jelentkezési lap

3. sz. melléklet: Támogatási Szerződés tervezet

4. sz. melléklet: Szakmai beszámoló sablon

5. sz. melléklet: Kommunikációs útmutató

6. sz. melléklet: Pénzügyi elszámolás részletes szabályai a Programalap felhasználásával megvalósuló mini-projektekhez

7. sz. melléklet: Az MNPIII „T3/4 Családfejlesztési szolgáltatás” szakmai leírása

8. sz. melléklet A tervezett lakáskorszerűsítési tevékenységek bemutatása

**6. Pénzügyi elszámolás**

A Közvetítő Szervezet a Támogatási szerződés megkötését követő 30 napon belül a támogatott kérésére maximum a támogatás összegének 30%-át előlegként átutalja.

A Közvetítő Szervezet a projekt megvalósítási időszak alatt 3 alkalommal biztosít pénzügyi elszámolási lehetőséget, melynek keretében a támogatottnak lehetősége van az időszakig felmerülő költségek elszámolására és a hozzájuk kapcsolódó támogatási összeg igénylésére.

**7. Egyéb információk**

A pályázók nem tehetnek többváltozatú ajánlatot.

A Közvetítő Szervezet a pályázók számára nem teszi lehetővé részajánlatok tételét.

A Közvetítő Szervezet a pályázatokat a „legalacsonyabb ellenszolgáltatás” elve szerint bírálja el.

A pályázati felhívás megjelenésének napja: 2014. március …